ইব্রাহিম মেডিকেল কলেজ
ইব্রাহিম মেডিকেল কলেজ হল বাংলাদেশের একটি বেসরকারি মেডিকেল স্কুল। ২০০২ সালে এটি ঢাকার শাহবাগে প্রতিষ্ঠিত প্রতিষ্ঠিত হয়। শেগুনবাগিচায় এটির আরও একটি ক্যাম্পাস রয়েছে। এটি একটি কলেজ হিসাবে ঢাকা বিশ্ববিদ্যালয় এর অধিভুক্ত। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।